
Αριθ. Φ. 21036/14672/92 κ.α (1) 

Πολιτογράφηση Αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Ι.Με την αριθμ. Φ. 21036/14672/92/8.9.1992 απόφαση του 
Υπουργού Εσωτερικών έγινε δεκτή η από 13.4.1979 αίτηση πολιτο¬ 
γράφησης του Αλλογενούς αλλοδαπού ΟΝΙΚΙΑΝ Ανδρέα του Καραντίν 
για την απόκτηση της Ελληνικής Ιθαγένειας. 

2. Με την αριθμ. Φ. 12440/5600/92 όμοια με την ίδια παραπάνω 
χρονολογία έγινε δεκτή η από 22.12.1989 αίτηση πολιτογράφησης 
της Αλλογενούς αλλοδαπής ΣΕΓΚΡΕΝ Μαρίας - Έλενας του ΚΙΜ για 
την απόκτηση της Ελληνικής Ιθαγένειας. 

3. Με την αριθμ. Φ. 5162/13924/92 όμοια με την ίδια παραπάνω 
χρονολογία έγινε δεκτή η από 24.11.1989 αίτηση πολιτογράφησης 
της ομογενούς αλλοδαπής ΠΑΛΗΟΓΙΑΝΝΗ Ελένης του Γεωργίου για 
την απόκτηση της Ελληνικής Ιθαγένειας. 

4. Με την αριθμ. Φ. 1345/9474/92 όμοια με την ίδια παραπάνω 
χρονολογία έγινε δεκτή η από 15.5.1989 αίτηση πολιτογράφησης της 


ομογενούς αλλοδαπής ΦΙΔΑΝΑΚΗ Αντιγόνης - Μαρίας του Αθανασίου 
για την απόκτηση της Ελληνικής Ιθαγένειας. 

5. Με την αριθμ. 13268/6089/92 όμοια με την ίδια παραπάνω 
χρονολογία έγινε δεκτή η από 2.9.1991 αίτηση πολιτογράφησης της 
Αλλογενούς αλλοδαπής ΚΥΡΙΤΣΗ Τζάνετ - Μέριλ συζ. Γεωργίου για 
την απόκτηση της Ελληνικής Ιθαγένειας. 

6. Με την αριθμ. Φ. 12445/5919/92 όμοια με την ίδια παραπάνω 
χρονολογία έγινε δεκτή η από 15.12.1986 αίτηση πολιτογράφησης 
της Αλλογενούς αλλοδαπής ΜΑΖΝΕΒΑ Μαριάνας του Γκάντσο για την 
απόκτηση της Ελληνικής Ιθαγένειας. 

7. Με την αριθ. Φ. 21875/11450/92 όμοια με την ίδια παραπάνω 
χρονολογία έγινε δεκτή η από 18.8.1988 αίτηση πολιτογράφησης της 
Αλλογενούς αλλοδαπής ΚΙΟΣΚΕΡ Νάντιας του ΧΑΤΣΙΚ για την από¬ 
χτηση της Ελληνικής Ιθαγένειας. 

Αθήνα, 8 Σεπτεμβρίου 1992 
Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 



Αριθ. Α3α/Φ15α/7787 (2) 

Καθορισμός νοσηλίου που θα καταβάλλει το ΟΓΑ στα Νοσηλευτικά 
Ιδρύματα και ιδιωτικές κλινικές της χώρας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 14 του Ν. 4169/1961. 

2. Τις διατάξεις του άρθρου 7 του Ν. 4169/61 όπως τροποποιήθη¬ 
καν και συμπληρώθηκαν με το άρθρο 7 του Ν.Δ. 1390/73 και του άρ¬ 
θρου 13 του Ν. 1140/81. 

3. Τις διατάξεις του Π.Δ. 234/80. 

4. Την αριθμ. Α3γ/Φ15/οικ. 6795/15.7.92 (ΦΕΚ 468 τ. β' 
17.7.92), Κοινή Απόφαση των Υπουργών Οικονομικών και Υγείας, 
Πρόνοιας και Κοινωνικών Ασφαλίσεων. 

5. Τις διατάξεις του Κανονισμού Νοσοκομειακής Περιθάλψεως 
Ησφαλισμένων του ΟΓΑ. 

6. Την αριθμ. 121/11.8.92 Απόφαση του Δ.Σ. του ΟΓΑ, αποφασί- 

ζουμε: 'νΙ 

1. Καθορίζεται το ημερήσιο νοσήλιο που καταβάλλει ο ΟΓΑ για νο¬ 
σηλεία ασφαλισμένων του στα Νοσοκομεία και ιδιωτικές κλινικές της 
χώρας όπως ακριβώς ορίζεται στην αριθμ. Α3γ/Φ 15οικ. 6795/ 
15.7.92 (ΦΕΚ 468 τ.β' 17.7.92) Κοινή Υπουργική Απόφαση των 
Υπουργών Οικονομικών και Υγείας, Πρόνοιας και Κοινωνικών Ασφα¬ 
λίσεων. 

Επίσης καθιερώνεται και καταβολή 5.000 δραχμών κατά την εισα¬ 
γωγή του ασφαλισμένου για νοσηλεία. 

Η ισχύς της ως άνω απόφασης αρχίζει από την πρώτη του επόμενου 
μήνα της ημερομηνίας δημοσίευσής της, στην Εφημερίδα της Κυβερνή- 
σεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Γ4/1107 


(5) 


2. Το τιμολόγιο νοσηλίων ειδικών Μονάδων (Πρόωρων, βρεφών, 
εντατικής θεραπείας, οξείας - χρόνιας αναπνευστικής ανεπάρκειας 
κ.λ.π.) που θα καθοριστεί με συμπληρωματική κοινή υπουργική από¬ 
φαση να ισχύει και για τον ΟΓΑ από την ημερομηνία δημοσιεύσεως της 
στην Εφημερίδα της Κυβερνήσεως. 

Η απόφαση , αυτή να δημοσιευθεί στην Εφημερίδα της Κυβερνήσεως. 

Αθήνα, 4 Αυγούστου 1992 

, Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-♦- ' 

Αριθ. Α4/4367 (3) 

Έγκριση Εσωτερικού Κανονισμού Λειτουργίας του Ιατρικού Συλλόγου 
. ■ ■ Πειραιά. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Β.Δ. της 7.11.57, άρθρο 20. 

β) Ν.Δ. 3895/11.11.58, άρθρο 21. 

γ) Απόφαση Γενικής Συνέλευσης Π.Ι.Σ. της 7.6.92, αποφασί¬ 
ζουμε: 

Εγκρίνουμε τον Εσωτερικό Κανονισμό Λειτουργίας του Ιατρικού 
Συλλόγου Πειραιά, με τον οποίο ρυθμίζονται τα της διεξαγωγής των ερ¬ 
γασιών της Γεν. Συνέλευσης και του Δ.Σ. αυτού, ο τρόπος ψηφοφορίας, 
τα καθήκοντα των μελών του Δ.Σ. και κάθε σχετικό θέμα του Συλλόγου 
αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Σεπτεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
- + - ' ■ 

Αριθ. Γ4/1105 (4) 

Ίδρυση Τμημάτων Αθλητικής Διευκόλυνσης Γυμνασίου. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Σύμφωνα με: 

1. Τον Ν. 1566/85 «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης». 

2. Τον Ν. 75/75 «Περί εξωσχολικού αθλητισμού». 

3. Την Απόφαση Γ4/902/29.9.1988 του Υπ.Ε.Π.Θ. «Ίδρυση ειδι¬ 
κών αθλητικών τάξεων σε σχολεία με Νόμο (Φ.Ε.Κ. 110/27.8.1990 
τ-Α’). 

4. Την απόφαση Γ4/1117/30.9.1988 του Υπ.Ε.Π.Θ. «περί ωρο¬ 
λογίου και αναλυτικού προγράμματος ειδικών αθλητικών τάξεων». 

5. Τις ανάγκες του Αγωνιστικού Αθλητισμού. 

6. Τις προτάσεις της Κεντρικής Επιτροπής Αθλητικών Τάξεων (πρά¬ 
ξεις 6η/21.4.1992 και 7η/11.5.1992), που συγκροτήθηκε με την 
35397/22.10.1991 Κοινή απόφαση των Υπουργών Εθνικής Παι¬ 
δείας & θρησκευμάτων και Πολιτισμού. 

7. Την αριθ. Υ 1504/91 κοινή απόφαση του Πρωθυπουργού και της 
Υπουργού Πολιτισμού για τη μεταβίβαση αρμοδιοτήτων. 

8. Την αριθ. Η 2871/1990 κοινή απόφαση του Πρωθυπουργού και 
του Υπουργού Εθν. Παιδείας, αποφασίζουμε: 

Την ίδρυση Αθλητικού Τμήματος στην Πρώτη (Α') τάξη του Γυμνά¬ 
σιο Καρλοβασίου Σάμου στο οποίο θα καλλιεργούνται τα αθλήματα του 
Κλασσικού Αθλητισμού, της Καλαθοσφαίρισης και του Ποδοσφαί- 
ρου. 

Η λειτουργία του Αθλητικού αυτού Τμήματος θα είναι μόνο πρωινή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Σεπτεμβρίου 1992 

οι ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

Β. ΜΠΕΚΙΡΗΣ Β. ΠΑΠΑΓΕΩΡΓΟΠΟΥΛΟΣ 


Επέκταση Τμημάτων Αθλητικής Διευκόλυνσης Γυμνασίου. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Σύμφωνα με: 

1. Τον Ν. 1566/85 «Δομή και λειτουργία της Πρωτοβάθμιας και 

Δευτεροβάθμιας Εκπαίδευσης». ·. ' 1 ■ 

2. Τον Ν. 75/75 «Περί εξωσχολικού αθλητισμού». 

3. Την Απόφαση Γ4/902/29.9.1988 του Υπ.Ε.Π.Θ. «Ίδρυση ειδι¬ 
κών αθλητικών τάξεων σε σχολεία με Νόμο (Φ.Ε.Κ. 110/27.8.1990 
τ.Α·). 

4. Την απόφαση Γ4/1117/30.9.1988 του Υπ.Ε.Π.Θ. «περί ωρο¬ 
λογίου και αναλυτικού προγράμματος ειδικών αθλητικών τάξεων». 

5. Τις ανάγκες του Αγωνιστικού Αθλητισμού. 

6. Τις προτάσεις της Κεντρικής Επιτροπής Αθλητικών Τάξεων (πρά¬ 
ξεις 6η/21.4.1992 και 7η/11.5.1992), που συγκροτήθηκε με την 
35397/22.10.1991 Κοινή απόφαση των Υπουργών Εθνικής Παι¬ 
δείας & θρησκευμάτων και Πολιτισμού. 

7. Την αριθ. Υ 1504/91 κοινή απόφαση του Πρωθυπουργού και της 
Υπουργού Πολιτισμού για τη μεταβίβαση αρμοδιοτήτων. 

8. Την αριθ. Η 2871/1990 κοινή απόφαση του Πρωθυπουργού και 
του Υπουργού Εθν. Παιδείας, αποφασίζουμε: 

Την προσθήκη των αθλημάτων της Κολύμβησης και του Ποδοσφαί¬ 
ρου στα Αθλητικά Τμήματα του 2ου Γυμνασίου Έδεσσας. 

Η επέκταση, με τα παραπάνω αθλήματα, θα γίνει μόνον εφόσον εξα- 
σφαλισθούν στα σχολεία οι απαραίτητες αίθουσες διδασκαλίας και οι 
απαιτούμενοι αθλητικοί χώροι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Σεπτεμβρίου 1992 

οι ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

Β. ΜΠΕΚΙΡΗΣ Β. ΠΑΠΑΓΕΩΡΓΟΠΟΥΛΟΣ 

- -4 - 

Αριθ. Γ4/1106 (6) 

Ειδικά Τμήματα Αθλητικής Διευκόλυνσης Λυκείου. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Σύμφωνα με: 

1. Τον Ν. 1566/85 «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης». 

2. Τον Ν. 75/75 «Περί εξωσχολικού αθλητισμού». . 

3. Την Απόφαση Γ4/902/29.9.1988 του Υπ.Ε.Π.Θ. «Ίδρυση ειδι¬ 
κών αθλητικών τάξεων σε σχολεία με Νόμο (Φ.Ε.Κ. 110/27.8.1990 
τ·Α'). 

4. Την απόφαση Γ4/1117/30.9.1988 του Υπ.Ε.Π.Θ. «περί ωρο¬ 
λογίου και αναλυτικού προγράμματος ειδικών αθλητικών τάξεων», 

5. Τις ανάγκες του Αγωνιστικού Αθλητισμού. 

6. Τις προτάσεις της Κεντρικής Επιτροπής Αθλητικών Τάξεων 
(πράξη 7η/11.5.1992), που συγκροτήθηκε με την 35397/ 
22.10.1991 Κοινή απόφαση των Υπουργών Εθνικής Παιδείας & θρη¬ 
σκευμάτων και Πολιτισμού. 

7. Την αριθ. Υ 1504/91 κοινή απόφαση του Πρωθυπουργού και της 
Υπουργού Πολιτισμού για τη μεταβίβαση αρμοδιοτήτων. 

8. Την αριθ. Η 2871/1990 κοινή απόφαση του Πρωθυπουργού και 
του Υπουργού Εθν. Παιδείας, αποφασίζουμε: 

Την ίδρυση Ειδικών Τμημάτων Αθλητικής Διευκόλυνσης Λυκείου, 
πειραματικά για το σχολικό έτος 1992-93, για διευκόλυνση επιλέκτών 
αθλητών, όπως παρακάτω: 

Α'. Στις πόλεις όπου κατά το σχολικό έτος 1991-92 λειτουργούσαν 
Αθλητικά Τμήματα στην Τρίτη (Γ") τάξη Γυμνασίου. 

Η ίδρυση των Ειδικών Τμημάτων Αθλητικών Διευκόλυνσης Λυκείου 
θα γίνει στην Πρώτη (Α’) τάξη Λυκείου σε σχολείο που θα επιλέξει η 
στην παράγραφο ΓΊ της παρούσης απόφασης αναφερόμενη Επιτροπή, 
στους παρακάτω νομούς: 




ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


γ. Μαθητές και μαθήτριες που φοίτησαν σε Αθλητικά Τμήματά του 
ίδιου ή άλλου νομού. 

δ. Διακρινόμενοι αθλητές και αθλήτριες που μετέχουν σε επίσημες 
διοργανώσεις Αθλητικής Ομοσπονδίας, Περιφερειακής Επιτροπής ή 
Τοπικής Ένωσης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 10 Σεπτεμβρίου 1992 


1. Αθηνών 

2. Δυτικής Αττικής 

3. Πειραιά 

4. 'Αρτου; ’’ 

5. Αχαΐας .· 

6. Βοιωτίας 

7. Δράμας 

8. Δωδεκανήσου 

9. Έβρου 

10. Εύβοιας 

11. Ημαθίας 

12. Ηρακλείου 

13. Θεσσαλονίκης 

14. Ιωαννίνων 

15. Καστοριάς 

16. Κέρκυρας 

17. Κοζάνης 

18. Κορινθίοις 

19. Κυκλάδων 1 

20. Λέσβου 

21. Μεσσηνίοις 

22. Πιερίοις 

23. Πρεβέζης 

24. Ροδόπης 

25. Σερρών 

26. Τρικάλων 

27. Φθιώτιδας- 

28. Φλώρινας 

29. Χίου 

Β'. Στις πόλεις όπου κατά το σχολικό έτος 1991 - 92 λειτουργούσα» 
ή είχε αποφασισθεί να λειτουργήσουν Ειδικά Αθλητικά Τμήματα Λυ¬ 
κείου στην Πρώτη (Α’) τάξη Λυκείου. 

Η ίδρυση Ειδικών Τμημάτων Αθλητικής Διευκόλυνσης θα γίνει στην 
Πρώτη (Α’) και Δεύτερη (Β’) τάξη Λυκείου σε σχολείο που θα επιλέξει η 
στην παράγραφο ΓΊ της παρούσης απόφασης αναφερόμενη Επιτροπή 
στους παροικάτω νομούς: 

1. Ανατολικής Αττικής 

2. Αρκαδίας 

3. Καβάλας 

4. Λάρισοις 

5. Μαγνησίας 

6. Χανιών 

Ρ. Προϋποθέσεις λειτουργίοις: 

1. Η επιλογή του Λυκείου στο οποίο θα λειτουργήσουν τα τμήματα 
αυτά θα γίνει από επιτροπή που θα συγκροτηθεί με απόφαση του οικείου 
Νομάρχη απότελούμενη απο: 

α. Τον Διευθυντή Δευτεροβάθμιας Εκπαίδευσης, Πρόεδρο, 
β. Τον Προϊστάμενο του Γραφείου Φυσικής Αγωγής, Γραμματέα, 
γ. Δύο (2) καθηγητές Φυσικής Αγωγής, Μέλη και 
δ. Εκπρόσωπο της τοπικής αυτοδιοίκησης. Μέλος. 

Η ιδία Επιτροπή θα επιλέξει τους μαθητές που θα φοιτήσουν στα Ει¬ 
δικά αυτά Αθλητικά Τμήματα σύμφωνα με τα αναφερόμενα στην παρά¬ 
γραφο 7. 

2. Τα τμήματα αυτά θα λειτουργήσουν πειραματικά κατά το σχολικό 

έτος 1992-93. 1 

3. Η λειτουργία των τμημάτων αυτών θα είναι μόνιμα πρωινή. 

4. Στα τμήματα αυτά θα διδάσκονται με τις προβλεπόμενες από το 
ωρολόγιο πρόγραμμα ώρες. 

5. Το ημερήσιο πρόγραμμα των τμημάτων αυτών θα αρχίζει από την 
δεύτερη διδακτική ώρα και θα παρατείνεται και μετά την έκτη διδα¬ 
κτική ώρα. 

6. Στο κάθε τμήμα θα φοιτούν 18 έως 35 μαθητές Τ αθλητές. 

7. Στα τμήματα αυτά δικαίωμα για φοίτηση έχουν μαθητές - αθλη¬ 
τές όλων των αθλητικών που η αντίστοιχη Αθλητική Ομοσπονδία είναι 
(αναγνωρισμένη και οι οποίοι είναι: 

α. Μέλη εθνικών ομάδων κάθε κατηγορίας, 
β. Αθλητές και αθλήτριες που έχουν κληθεί και προπονούνται σε κλι¬ 
μάκια προεθνικών ομάδων κάθε κατηγορίας. 


οι υφυπουργοί 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

Β. ΜΠΕΚΙΡΗΣ Β. ΠΑΠΑΓΕΩΡΓΟΠΟΥΑΟΣ 

ν’ . 

Αριθ. 1171 * (7) 

Κανονισμός επαγγελματικής κατάρτισης και λειτουργίας Ι.Ε.Κ. 

ΤΟ Δ.Σ. ΤΟΤ ΟΕΕΚ 

Έχοντας υπόψη: 

1. Τις διατάξεις της παραγρ. 2 του άρθρου 5 του Ν. 2009/92 
«Εθνικό Σύστημα Επαγγελματικής Εκπαίδευσης και Κατάρτισης και 
άλλες διατάξεις» (ΦΕΚ 18Α’). 

2. Την αριθμ. 18/11.8.92 πράξη του Διοικητικού Συμβουλίου του 
Οργανισμού Επαγγελματικής Εκπαίδευσης και Κατάρτισης, αποφασί¬ 
ζουμε: 

Καθορίζουμε τον κανονισμό επαγγελματικής κατάρτισης και λει¬ 
τουργίας των Ινστιτούτων Επαγγελματικής Κατάρτισης (Ι.Ε.Κ.) ως 
εξής: - 

Άρθρο 1 

Έτος και εξάμηνα κατάρτισης 

1. Κάθε έτος κατάρτισης των ΙΕΚ αρχίζει την 1η Σεπτεμβρίου και 
λήγει την 31η Αυγούστου του επομένου έτους. 

Περιλαμβάνει δύο αυτοτελή διδακτικά εξάμηνα, το χειμερινό και το 
εαρινό. 

α) Το χειμερινό διδακτικό εξάμηνο αρχίζει την 1η Οκτωβρίου και λή¬ 
γει την 14η Φεβρουάριου του επομένου έτους. 

β) Το εαρινό διδακτικό εξάμηνο αρχίζει την 15η Φεβρουάριου και 
λήγει την 30η Ιουνίου του ίδιου έτους. . 

γ) Κάθε διδακτικό εξάμηνο περιλαμβάνει 14 πλήρεις εβδομάδες εκ¬ 
παίδευσης και 2 εβδομάδες για εξετάσεις - αποτελέσματα - εγγραφές. 

2. Σε περίπτωση κατά την οποία σ’ ένα ή περισσότερα ΙΕΚ δεν πραγ¬ 
ματοποιηθεί διδασκαλία για οποιονδήποτε λόγο: 

α. Αναπληρώνεται η διδασκαλία που δεν πραγματοποιήθηκε με αύ¬ 
ξηση των ωρών διδασκαλίας του ημερήσιου προγράμματος με ευθύνη 
του Αναπληρωτή Δ/ντή του ΙΕΚ. 

β. Παρατείνεται αντίστοιχα η διδασκαλία των μαθημάτων του εξα¬ 
μήνου με απόφαση του ΟΕΕΚ. 

Άρθρο 2 

Διακοπές - Αργίες 

Διδασκαλία μαθημάτων και πάσης φύσεως εξετάσεις δεν γίνονται 
στις εξής χρονικές περιόδους: 

1. Κατά τις διακοπές: 

ά) Χριστουγέννων, από 24 Δεκεμβρίου έως και 6 Ιανουάριου, 
β) Πάσχα, από Μ. Δευτέρα έως και την Παρασκευή της Διακαινησί- 
μου. 

γ) Θερινές, από 1ης Ιουλίου μέχρι 31ης Αυγούστου. 

2. Κατά τις επίσημες αργίες: 
α) 28η Οκτωβρίου. 

β) 30η Ιανουάριου, 
γ) 25η Μαρτίου, 
δ) 1η Μαΐου. 
ε) Του Αγ. Πνεύματος. 

3. Κατά την ημέρα που έχει χαρακτηρισθεί ως ημέρα τοπικής αργίας 
στην έδρα κάθε ΙΕΚ λόγω τοπικής θρησκευτικής ή άλλης εορτής. 

Άρθρο 3 

Επιλογή - Εγγραφές 

Α. Επιλογή 

1. Η Διεύθυνση του ΙΕΚ, τουλάχιστον τρεις (3) ημέρες νωρίτερα από 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


την ημερομηνία υποβολής αιτήσεων των υποψηφίων για κατάρτιση, 
ανακοινώνει πίνακα με τις ειδικότητες που θα λειτουργήσουν. 

2. Οι υποψήφιοι για κατάρτιση οφείλουν να καταθέσουν στο ΙΕΚ για 
να λάβουν μέρος στην διαδικασία της επιλογής τα παρακάτω δικαιολο- 
γητικά: 

α) Σχετική αίτησή στην οποία εκτός των άλλων στοιχείων θα ανα¬ 
γράφεται και η σειρά προτίμησης των ειδικοτήτων. 

β) Τον εκάστοτε προβλεπόμενο πρωτότυπο τίτλο σπουδών από τον 
οποίο με μέριμνα του ΙΕΚ θα εκδίδεται φωτοαντίγραφο για την επιλογή 
και θα επιστρέφεται ο πρωτότυπος τίτλος στον υποψήφιο. Σε περίπτωση 
που είναι αδύνατη η προσκόμιση του πρωτότυπου τίτλου θα προσκομίζε¬ 
ται πρωτότυπο αποδεικτικό εκδόσεως του τίτλου από την σχολική μο¬ 
νάδα αποφοίτησής του. 

γ) Φωτοτυπία των δύο όψεων του δελτίου αστυνομικής ταυτότητος, 
η οποία θα μπορεί να επικυρώνεται και από το ΙΕΚ. Σε περίπτωση που 
λείπει θα προσκομίζεται πιστοποιητικό δήμου ή κοινότητας. 

δ) Βεβαίωση ΙΚΑ ή δημόσιας υπηρεσίας στην οποία θα αναγράφο¬ 
νται ανάλογα τα ημερομίσθια ή τα έτη υπηρεσίας που τυχόν πραγματο¬ 
ποίησε σε συγκεκριμένη ειδικότητα ο υποψήφιος. 

ε) Βεβαίωση Δημόσιας Οικονομικής Υπηρεσίας (Δ.Ο.Υ.) στην οποία 
θα αναγράφεται ο χρόνος άσκησης συγκεκριμένης επιτήδευσης από τον 
υποψήφιο. 

στ) Πιστοποιητικό οικογενειακής κατάστασης προκειμένου για τέκνο 
πολυτέκνου. 

ζ) Πιστοποιητικό γλωσσομάθειας επιπέδου ΕΟΨΕΚ. ή ισοτίμου σε ει¬ 
δικότητες οι οποίες ορίζονται με απόφαση του Ο.Ε.Ε.Κ. 

Από τα παραπάνω δικαιολογητικά τα α,β,γ είναι υποχρεωτικά. 

3. Οι αιτήσεις συμμετοχής για επιλογή υποβάλλονται στο ΙΕΚ από 
5ης έως 15ης Σεπτεμβρίου για το χειμερινό εξάμηνο και από 20ης έως 
31ης Ιανουάριου για το εαρινό εξάμηνο. Σε περίπτωση που η τελευταία 
ημέρα υποβολής συμπίπτει με αργία η προθεσμία μετατίθεται στην 
πρώτη εργάσιμη ημέρα μετά την αργία. 

4. Η Διεύθυνση του ΙΕΚ εντός πέντε ημερών από τη λήξη της προθε¬ 
σμίας υποβολής των αιτήσεων επιλογής καταρτίζει και ανακοινώνει πί¬ 
νακα αξιολόγησης κατά’ ειδικότητα με μοριοδότηση αφού λάβει υπόψη 
της τα παρακάτω: 

α) Το βαθμό του τίτλου που απαιτείται για την εισαγωγή στο ΙΕΚ. 
Τα μόρια που δίνει ο τίτλος είναι τόσα όσα ο βαθμός του τίτλου με μετα¬ 
τροπή του κλασματικού μέρους σε δεκαδικό. 

Σε περιπτώσεις διαφορετικής κλίμακας του τίτλου από την εικοσα- 
βάθμια θα γίνεται αναγωγή σε εικοσαβάθμια 

β) Την προϋπηρεσία στην ειδικότητα είτε στο δημόσιο είτε στον ιδιω¬ 
τικό φορέα: 

Για κάθε 200 ημερομίσθια στρογγυλοποιούμενα στην πλησιέστερη 
200άδα ή ανά ένα έτος υπηρεσίας στρογγυλοποιούμενο στο πλησιέ- 
στερο ακέραιο έτος, 5 μόρια με ανώτατο όριο τα 20. 

γ) Την ηλικία του υποψηφίου, 2 μόρια ανά έτος μετά από το 18ο μέ¬ 
χρι το 25ο.με ανώτατο όριο τα 14 μόρια. Ως αφετηρία λογίζεται η 1η 
Ιανουάριου του έτους γεννήσεως. 

δ) Την ιδιότητα του τέκνου πολυτέκνου όπως αυτή αποδεικνύεται 
από πιστοποιητικό δήμου ή έγγραφο της ένωσης πολυτέκνων Ελλάδος, 
5 μόρια. 

Οι πίνακες περιέχουν αναλυτικά τα μόρια επιλογής κατά κατηγορία 
και αθροιστικά για όλους τους υποψηφίους, επιλεγέντες και επιλαχό- 
ντες. Σε περίπτωση ισοβαθμιών τη σειρά καθορίζουν η ιδιότητα τέκνου 
πολυτέκνου, η προϋπηρεσία, ο τίτλος και τέλος κλήρωση από επιτροπή 
που ορίζει ο Δ/ντής του ΙΕΚ. 

4. Υποψήφιος που επιλέγεται σε περισσότερες από μία ειδικότητες 
αναγράφεται μόνο στον πίνακα της 1ης κατά σειρά προτιμήσεως ειδικό¬ 
τητας της αιτήσεώς του. 

Β. Εγγραφές 

Μετά την παραπάνω διαδικασία επιλογής, οι επιλεγέντες οριστικο- 
ποιούν την εγγραφή τους εντός το πολύ πέντε (5) ημερών με την κατά¬ 
θεση απόδειξης πληρωμής, στην συμβεβλημένη με το ΙΕΚ τράπεζα, της 
προβλεπομένης δόσης διδάκτρων. Η τελική ημερομηνία οριστικοποίη¬ 
σης της εγγραφής των επιλεγέντων αναγράφεται στους αναρτηθέντες 
πίνακες επιλογής. 

Η μη κατάθεση της σχετικής απόδειξης πληρωμής της δόσης των δι¬ 
δάκτρων μέχρι την τελική ημερομηνία που έχει ορισθεί, σημαίνει μη 
αποδοχή της επιλογής του. 

Τις δύο επόμενες εργάσιμες ημέρες οι επιλαχόντες κατά σειρά υπο- 


χρεούνται να δηλώσουν την αποδοχή της επιλογής τους στη Διεύθυνση 
του Ι.Ε.Κ. με την κατάθεση της σχετικής απόδειξης πληρωμής; 

Η διαδικασία οριστικοποίησης των εγγραφών πρέπει να έχει ολοκλη¬ 
ρωθεί την 30 Σεπτεμβρίου για το χειμερινό εξάμηνο και την 14η Φε¬ 
βρουάριου για το εαρινό εξάμηνο. 

Άρθρο 4 
Μετεγγραφές 

1. Ο καταρτιζόμενος που επιθυμεί μετεγγραφή σε άλλο ΙΕΚ υποβάλ¬ 
λει αίτηση στο ΙΕΚ που φοιτά έως και πέντε ημέρες από τη λήξη των 
μαθημάτων του εξαμήνου, αναφέροντας τους λόγους και καταθέτοντας 
τα σχετικά δικαιολογητικά. Η αίτηση διαβιβάζεται στο Διευθυντή Κα¬ 
τάρτισης της Κεντρικής Υπηρεσίας του Ο.Ε.Ε.Κ. ο οποίος αφού λάβει 
υπόψη του τους λόγους, τα σχετικά δικαιολογητικά και τις προϋποθέ¬ 
σεις, την εγκρίνει ή την απορρίπτει με αιτιολογημένη απόφασή του. 

2. Ο καταρτιζόμενος με την έναρξη του νέου εξαμήνου φοιτά στο 
ΙΕΚ, στο οποίο μεταγγράφηκε, όπου και διαβιβάζεται ο ατομικός φάκε¬ 
λος και τα λοιπά στοιχεία της κατάρτισής του, φωτοαντίγραφα των 
οποίων φυλάσσει σε αρχείο μεταγγραφομένων το ΙΕΚ από το οποίο προ¬ 
έρχεται. Η μετεγγραφή το πρώτο εξάμηνο σπουδών αποκλείεται. 

3. Ανάκληση μετεγγραφής για το ίδιο εξάμηνο αποκλείεται. Επι¬ 
στροφή του καταρτιζομένου στο αρχικό ΙΕΚ πραγματοποιείται με νέα 
μεταγγραφή. 

4. Οι παραπάνω ρυθμίσεις ισχύουν προκειμένου για μετεγγραφές 
από δημόσιο ή ιδιωτικό σε δημόσιο Ι.Ε.Κ. και μόνον. 

Άρθρο 5 

Χαρακτηρισμός μαθημάτων - 
Διάρκεια ωριαίας διδασκαλίας 

1. Τα μαθήματα διακρίνονται σε: 

α. θεωρητικά. 

• Θεωρητικά χαρακτηρίζονται τα μαθήματα των οποίων η διδασκαλία 
πραγματοποιείται σε αίθουσες διδασκαλίας και μόνον και έχουν σαν 
σκοπό να αποκτήσουν οι σπουδαστές τις γνώσεις εκείνες που είναι απα¬ 
ραίτητες για να κατανοήσουν το γνωστικό αντικείμενο της κατάρτισής 
τους. 

β. Εργαστηριακά. ■ 

Εργαστηριακά χαρακτηρίζονται τα μαθήματα εκείνα τα οποία απο¬ 
βλέπουν στην εκμάθηση δεξιοτήτων και διδάσκονται αποκλειστικά 
στους εργαστηριακούς χώρους. 

γ. Μικτά. 

Μικτά χαρακτηρίζονται εκείνα τα οποία απαιτούν ταυτόχρονη θεω¬ 
ρητική κατάρτιση και απόκτηση δεξιοτήτων. 

Ο χαρακτηρισμός κάθε μαθήματος και ο αριμός των καταρτιζομένων' 
ανά εκπαιδευτή γίνεται με απόφαση του Ο.Ε.Ε.Κ. 

2. Η διάρκεια της ωριαίας διδασκαλίας όλων των μαθημάτων καθο¬ 
ρίζεται σε 50 λεπτά. 

Στα εργαστηριακά ή μικτά μαθήματα, στο εργαστηριακό μέρος τους, 
είναι δυνατόν να γίνεται διδασκαλία συνεχόμενη μέχρι τρεις ώρες. 

3. Η διάρκεια των διαλειμμάτων ορίζεται σε 10 λεπτά. 

Σε περίπτωση συνεχούς διδασκαλίας το διάλειμμα θα είναι αθροι¬ 
στικό. 

4. Μετά την είσοδο του διδάσκοντος στην αίθουσα διδασκαλίας ή ερ¬ 
γαστηριακό χώρο δεν επιτρέπεται η είσοδος καταρτιζομένων. 

5. Ανά διδακτική ώρα λαμβάνονται υποχρεωτικά παρουσίες με ευ¬ 
θύνη του εκπαιδευτή. 

Άρθρο 6 

Φοίτηση 

Η φοίτηση είναι υποχρεωτική για όλα τα μαθήματα θεωρητικά, ερ¬ 
γαστηριακά και μικτά. 

1. Χαρακτηρίζεται δε ως επαρκής ή ανεπαρκής κατά μάθημα. 

α. Επαρκής σε κάθε μάθημα χαρακτηρίζεται η φοίτηση εφόσον ο κα¬ 
ταρτιζόμενος σημείωσε αριθμό ωριαίων απουσιών μικρότερο ή ίσο του 
20% του συνόλου των προβλεπομένων ωρών διδασκαλίας του μαθήμα¬ 
τος κατά τη διάρκεια του εξαμήνου, στρογγυλοποιούμενο στον πλησιέ- 
στερο ακέραιο, ανεξάρτητα από τις ώρες που πραγματοποιήθηκαν. 

β. Σε κάθε άλλη περίπτωση η φοίτηση χαρακτηρίζεται ανεπαρκής. 

Η Διεύθυνση του ΙΕΚ ανακοινώνει τα αποτελέσματα του χαρακτηρι¬ 
σμού της φοίτησης των καταρτιζομένων την επομένη της λήξεως των 
μαθημάτων του εξαμήνου. 

α) Η τελική βαθμολογία του σε κάθε μάθημα είναι τουλάχιστον δέκα 


2. Στο μάθημα ή μαθήματα που η φοίτηση του καταρτιζόμενου χα¬ 
ρακτηρίστηκε ανεπαρκής δεν προσέρχεται στις τελικές εξετάσεις εξαμή¬ 
νου των μαθημάτων αυτών και υποχρεούται να παρακολουθήσει εκ νέου 
τα μαθήματα αυτά στο εξάμηνο που διδάσκονται χωρίς δικαίωμά εγ¬ 
γραφής του στο επόμενο εξάμηνο.,: 

Άρθρο 7 

Εξετάσεις - Αποτελέσματα 

1. Σε όλα τα μαθήματα κάθε εξαμήνου πραγματοποιούνται εξετάσεις 
προόδου δύο φορές κατά τη διάρκεια του εξαμήνου αυτού. Η χρονική 
διάρκεια των εξετάσεων είναι το μισό των ωρών εβδομαδιαίας διδασκα¬ 
λίας κάθε μαθήματος ως εξής: 

α. Στα θεωρητικά μαθήματα οι καταρτιζόμενοι απαντούν σε σειρά 
γραπτών ερωτήσεων ή σε κείμενο αξιολόγησης τεστ κατά την κρίση του 
εκπαιδευτή και με τα οποία ελέγχεται η επίτευξη των σκοπών της διδα¬ 
σκαλίας. 

β. Στα εργαστηριακά μαθήματα εξετάζονται με την πραγματοποίηση 
εργαστηριακού έργου ή έργων από κάθε καταρτιζόμενο ή συλλογικού 
έργου από ομάδα όπου ανατίθεται συγκεκριμένο τμήμα σε κάθε μέλος 
της ομάδας. 

γ. Στα μικτά μαθήματα εξετάζονται με γραπτές ερωτήσεις και πραγ¬ 
ματοποίηση έργου ταυτόχρονα. 

Η κατάθεση βαθμολογίας της 1ης και 2ης εξέτασης προόδου γίνεται 
στη γραμματεία του ΙΕΚ αντίστοιχα την τελευταία ημέρα της 7ης και 
14ης εβδομάδας κατάρτισης εξαμήνου. Οι καταρτιζόμενοι λαμβάνουν 
γνώση της βαθμολογίας των με ευθύνη της Διεύθυνσης. 

Ο μέσος όρος της επίδοσης των καταρτιζομένων στις δύο εξετάσεις 
προόδου αποτελεί τον βαθμό προόδου (Β.Π.) του εξαμήνου στο μάθημα 
αυτό. 

2 . Στο τέλος κάθε εξαμήνου πραγματοποιούνται οι τελικές εξετάσεις 
(Τ.Ε.) σε κάθε μάθημα. 

α. Ο τρόπος διεξαγωγής της (Τ.Ε.) για κάθε μάθημα καθορίζεται με 
απόφαση του Διευθυντού κατάρτισης του Ο.Ε.Ε.Κ. 

β. Οι καταρτιζόμενοι ενημερώνονται για τον τρόπο εξέτασης δύο του¬ 
λάχιστον εβδομάδες πριν τη λήξη των μαθημάτων από τον εκπαιδευτή. 

γ. Τα θέματα των τελικών εξετάσεων (Τ.Ε.) θεωρούνται από τον 
Διευθυντή του Ι.Ε,Κ. και στη συνέχεια δίδονται στους καταρτιζομένους 
κατά προτίμηση σε φωτοαντίγραφο. 

δ. Για την εξαγωγή του βαθμού της εξέτασης αυτής ο εκπαιδευτής 
αθροίζει τις επί μέρους βαθμολογίες των ερωτήσεων ή των επί μέρους 
τμημάτων του έργου τις οποιές αναγράφει επί του γραπτού ή του φύλ¬ 
λου έργου. 

ε. Η βαθμολογία των Τ.Ε. κατατίθεται στη γραμματεία του ΙΕΚ 
εντός το πολύ 2 εργασίμων ημερών από την ημερομηνία εξέτασης του 
μαθήματος. , 

στ. Καταρτιζόμενος ο οποίος για οποιονδήποτε λόγο δεν προσέλθει 
στις εξετάσεις βαθμολογείται με την μονάδα. 

ζ. Ο μέσος όρος του βαθμού προόδου και του βαθμού της γραπτής 
τελικής εξαμηνιαίας εξέτασης, στρογγυλοποιούμενος στον πλησιέστερο 
ακέραιο αποτελεί την τελική βαθμολογία (Τ.Β.) του μαθήματος. 

η. Το άθροισμα της τελικής βαθμολογίας όλων των μαθημάτων, θε¬ 
ωρητικών, εργαστηριακών και μικτών του εξαμήνου, διαιρούμενο με 
τον αριθμό των μαθημάτων αποτελεί τον γενικό μέσο όρο βαθμολογίας 
(Γ.Μ.Ο.Β.) του καταρτιζομένου στο εξάμηνο αυτό, 
θ. Η κλίμακα βαθμολογίας ορίζεται από 0 έως 20. 

3. Οι πτυχιακές-διπλωματικές εξετάσεις διενεργούνται από επιτροπή 
την οποία ορίζει ο Ο.Ε.Ε.Κ. 

Η διάρκειά τους ορίζεται σε δύο εβδομάδες. Πραγματοποιούνται δύο 
(2) φορές στη διάρκεια του έτους κατάρτισης, 
α) Το πρώτο δεκαπενθήμερο του Σεπτεμβρίου, 
β) Το πρώτο δεκαπενθήμερο του Μαρτίου. 

Δικαίωμα συμμετοχής στις Πτυχιακές-Διπλωματικές εξετάσεις 
έχουν όλοι όσοι περάτωσαν επιτυχώς την κατάρτιση και έλαβαν το προ- 
βλεπόμενο πιστοποιητικό από το ΙΕΚ ή βεβαίωση του τμήματος ισοτι¬ 
μιών του ΟΕΕΚ για καταρτιζόμενους εκτός των ΙΕΚ του ΟΕΕκ. 

Άρθρο 8 

Πρόοδος Καταρτιζομένων 

1. Ο καταρτιζόμενος εγγράφεται στο επόμενο εξάμηνο,' εφόσον συ¬ 
ντρέχει μια από τις παρακάτω περιπτώσεις: 


( 10 ). 

β) Υστερεί σ’ ένα μόνον μάθημα, ο γενικός μέσος όρος βαθμολογίας 
(Γ.Μ.Ο.Β.) του σ’ όλα τα μαθήματα του εξαμήνου συμπεριλαμβανομέ¬ 
νου και αυτού που υστέρησε είναι τουλάχιστον δέκα (10) συμπληρωμένο 
και η βαθμολογία του στο μάθημα που υστέρησε τουλάχιστον οκτώ (8). 

Στην περίπτωση αυτή ο καταρτιζόμενος υποχρεούται να επανεξετα¬ 
στεί στο μάθημα που υστέρησε στην εξεταστική περίοδο του εξαμήνου 
που γράφτηκε, Η βαθμολογία του αυτή είναι η νέα τελική βαθμολογία 
στο μάθημά αυτά. Εάν η νέα βαθμολογία δεν είναι τουλάχιστον δέκα 
(10) ο ..... εξάμηνο, αλλά δύναται να προσέρχεται για επανεξέταση σ’ 
οποιαδήποτε εξεταστική περίοδο μέχρι να αποκτήσει δικαίωμα εγγρα¬ 
φής του σ’ επόμενο εξάμηνο. 

2. Σε κάθε άλλη περίπτωση ο καταρτιζόμενος υποχρεούται να επανα- 
λάβει μόνον τα μαθήματα του εξαμήνου στα οποία υστέρησε. 

Άρθρο 9 

Συμπεριφορά - Κυρώσεις - Όργανα Επιλογής 

Οι καταρτιζόμενοι οφείλουν να συμπεριφέρονται ευπρεπώς προς την 
διοίκηση του Ι.Ε.Κ., τους εκπαιδευτές, τους συναδέλφους τους και το 
λοιπό προσωπικό του Ι.Ε.Κ. και να τηρούν τον παρόντα κανονισμό. 

Δεν επιτρέπεται να προκαλούν φθορές στο υλικό, ούτε να χρησιμο¬ 
ποιούν τα πάσης φύσεως εργαλεία, μηχανήματα και λοιπές εγκαταστά¬ 
σεις του εξοπλισμού χωρίς την άδεια και παρουσία του εκπαιδευτή τους. 

Κάθε παρέκλιση από τα παραπάνω ελέγχεται και δύναται να επιβάλ¬ 
λονται οι εξής κυρώσεις: 

α. Παρατήρηση. 

β. Ωριαία αποβολή από το μάθημα. 

γ. Αποβολή μέχρι 3 μέρες. 

δ. Διακοπή φοίτησης. 

1. Η παρατήρηση επιβάλλεται από τον εκπαιδευτή και τα όργανα 

διοίκησης του Ι.Ε.Κ. και αποτελεί προειδοποίηση στον καταρτιζόμενο 
για επιβολή βαρυτέρας κυρώσεως σε περίπτωση νέας παρέκλισής του 
από την αρμόζουσα συμπεριφορά. " * Υ'·, ·. 

2. Ωριαία αποβολή από το μάθημα επιβάλλεται από τον εκπαιδευτή. 

3. Αποβολή μέχρι τρεις ημέρες επιβάλλεται από τον Δ/ντή ή τον 
αναπληρωτή Δ/ντή του Ι.Ε.Κ. 

4. Διακοπή φοίτησης επιβάλλεται από τριμελή επιτροπή αποτελού- 
μενη από τον Διευθυντή του ΙΕΚ, τον αναπληρωτή Διευθυντή και τον 
αρχαιότερο από τους εκπαιδευτές του τμήματος, σε περίπτωση ίδιας αρ¬ 
χαιότητας τον προτεινόμενο από τον αναπληρωτή Διευθυντή. Η επι¬ 
τροπή συντάσσει πόρισμα το οποίο υπάγεται στην τελική έγκριση της 
Διεύθυνσης κατάρτισης του Ο.Ε.Ε.Κ. 

5. Σε περίπτωση που οι καταρτιζόμενοι προβαίνουν εσκεμμένα σε 
φθορά υλικού, του Ι.Ε.Κ. πέραν της κυρώσεως που επιβάλλεται υποχρε- 
ούνται να αποκαταστήσουν στο ακέραιο τις φθορές που προξένησαν. Σ’ 
όλες τις περιπτώσεις είναι δυνατόν η διοίκηση του Ι.Ε.Κ. να παραπέμπει 
τα αδικήματα στη δικαιοσύνη. 

Άρθρο 10 

Υπηρεσιακά Βιβλία - Έντυπα 

Σε κάθε ΙΕΚ τηρούνται τα παρακάτω βιβλία και υπηρεσιακά έντυπα: 

Α. Υπηρεσιακά Βιβλία 

1. Πρωτόκολλο, στο οποίο καταχωρίζονται αμέσως τα πάσης φύ- 
σεώς εισερχόμενα και εξερχόμενα έγγραφα, οι πάσης φύσεως εισερχό¬ 
μενοι και εξερχόμενοι τίτλοι και τα εμπιστευτικά έγγραφα. 

Για τα τελευταία σημειώνεται στη στήλη «περιεχόμενο εγγράφου» η 
ένδειξη Ε.Π. μόνο, ενώ τηρείται ιδιαίτερος φάκελος εμπιστευτικών εγ¬ 
γράφων. 

2. Μητρώο καταρτιζόμενων στο οποίο καταχωρίζονται όλα τα προ- 
βλεπόμενα στοιχεία των καταρτιζομένων στο Ι.Ε.Κ. 

Καταχωρίζονται: 

α) Στοιχεία Δελτίου ταυτότητας, ήτοι: επώνυμο, όνομα, όνομα πα¬ 
τέρα, μητέρας, γένος, έτος γεννήσεως, Δήμος ή Κοινότητα στην οποία 
φέρεται εγγεγραμένος ό καταρτιζόμενος, αριθμός μητρώου ή δημοτο¬ 
λογίου, Θρήσκευμα. 

β) Στοιχεία εισόδου, ήτοι: Το είδος του τίτλου, δυνάμει του οποίου εγ- 
γράφεται ό καταρτιζόμενος. 

γ) Στοιχεία επιδόσεως, ήτοι: Γενική κατά μάθημα εξαμηνιαία, τε¬ 
λική βαθμολογία και γενικός μέσος όρος βαθμολογίας. 





_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Ευρετήριο, όπου καταχωρίζονται το ονοματεπώνυμο, όνομα πά- οι αρμοδιότητες της Υπουργού που αφορούν καθ’ οιονδήποτε τρόπο σε 


τέρα και ο αριθμός μητρώου καταρτιζόμενου (Α.Μ.Κ.) όλων των κα¬ 
ταρτιζόμενων που έχουν εγγραφεί στο Μητρώο. 

4. Βιβλία φοιτήσεως καταρτιζόμενων (απουσιολόγια). 

5. Βιβλίο επιβολής κυρώσεων. 

6. Βιβλία διδασκομένης ύλης, κατά τάξη ή τμήμα τάξης στα οποία 

καταχωρίζεται από τον διδάσκοντα η ενότητα που διδάσκεται καθημε¬ 
ρινά. ■ 

7. Ημερολόγιο λειτουργίας ΙΕΚ όπου καταχωρίζονται καθημερινά 
τα σημαντικότερα γεγονότα, κατά την κρίση του Δ/ντή ή αναπληρωτή 
Δ/ντή, που αναφέρονται στη λειτουργία του ΙΕΚ. 

8. Βιβλίο βιβλιοθήκης. 

9. Βιβλία εργαστηριακού υλικού 

α. Μηχανημάτων 

β. Εργαλείων μακράς διάρκειας 

γ. Εργαλείων βραχείας διάρκειας 

δ. Εισαγωγής αναλωσίμου υλικού 

10. Βιβλίο εποπτικών μέσων διδασκαλίας - επίπλων και σκευών. 

11. Βιβλίο πράξεων. 

12. Βιβλίο πτυχίων. 

13. Βιβλίο Διπλωμάτων. 

14. Βιβλίο πιστοποιητικών σπουδών. 

15. Βιβλίο πιστοποιητικών στρατολογίας. 

Β. Υπηρεσιακά έντυπα 

1. Ατομικά δελτία καταρτιζομένων. 

2. Ημερήσια φύλλα φοίτησης. 

3. Ωρολόγια προγράμματα διδασκαλίας μαθημάτων και εξετά¬ 
σεων. - · ■ 

4. Τίτλοι σπουδών: Πτυχία, διπλώματα, πιστοποιητικά. 

5. Πιστοποιητικά για στρατολογική χρήση. 

6. Βεβαιώσεις σπουδών. 

7. Λογιστικές καρτέλες χρήσεις αναλωσίμου υλικού. 

8. Καταστάσεις προόδου καταρτιζομένων. 

9. Στατιστικά έντυπα. 

Ο τύπος των βιβλίων και εντύπων καθορίζεται με απόφαση της Δ/ 
νσης κατάρτισης του Ο.Ε.Ε.Κ. και είναι κοινός για όλα τα Ι.Ε.Κ. 

Τα βιβλία και έντυπα είναι δυνατόν να τηρούνται με μηχανογραφικό 
σύστημα εφόσον έχει εξασφαλιστεί η ύπαρξη αντιγράφων ασφαλείας. 

Άρθρο 11 

Έναρξή ισχύος ·ί" 

Οι διατάξεις αυτές ισχύουν από τη δημοσίευση της απόφασης αύτής 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ- 


νήσεως. 

Αθήνα, 9 Σεπτεμβρίου 1992 


Για το Δ.Σ. 

0 Πρόεδρος του Ο.Ε.Ε.Κ. 
ΓΕΩΡΓΙΟΣ ΒΟΥΤΣΙΝΟΣ 


-♦- 

Αριθ. ΥΠΠΟ/ΓΝΟΣ/42343 


Μεταβίβαση αρμοδιοτήτων της Υπουργού Πολιτισμού στο Γενικό 
Γραμματέα του Υπουργείου 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

. 1. Τις διατάξεις του άρθρου 29 του Ν. 1558/1985 «Κυβέρνηση και 
Κυβερνητικά Όργανα» (ΕτΚ Α' 137). 

2. Το Π.Δ. 941/1977 «Οργανισμός του Υπουργείου Πολιτι¬ 
σμού». 

3. Την Π.Υ.Σ. 103/1991 (ΕτΚ Α' 140), όπως τροποποιήθηκε και 
συμπληρώθηκε με την Π.Υ.Σ. 83/1992 (ΕτΚ Α' 127), αποφασίζουμε: 

Άρθρο 1 

Μεταβίβαση αρμοδιοτήτων 

Στο Γενικό Γραμματέα του Υπουργείου Πολιτισμού μεταβιβάζονται 


θέματα κατάστασης προσωπικού, πλην γενικών διευθυντών ως και θε¬ 
μάτων πειθαρχικής δικαιοδοσίας. 

Στις αρμοδιότητες αυτές περιλαμβάνονται ιδίως όσες αφορούν: 

α. στη διαδικασία διορισμού του με οποιαδήποτε σχέση προσωπικού 
του Υπουργείου ή της αυτοτελούς Γενικής Γραμματείας (προκήρυξη 
διαγωνισμού, διορισμός, ανάληψη υπηρεσίας κ.λπ.), στη βαθμολογική - 
μιαθολογική κατάσταση και εξέλιξή του και στη λύση της υπαλληλικής 
σχέσης, 

- β. στις κάθε φύσης μετακινήσεις'του προσωπικού αυτού (τοποθετή¬ 
σεις, μεταθέσεις, αποσπάσεις, μετατάξεις εντός και εκτός Υπουργείου, 
αποστολές στο εξωτερικό και εσωτερικό, απλές μετακινήσεις εντός του 
Υπουργείου κ.λπ.) 

γ. σε θέση υπαλλήλων σε κατάσταση αργίας ή διαθεσιμότητας και 

δ. στη χορήγηση των κάθε είδους αδειών με ή χωρίς αποδοχές. 

. Άρθρο’ 2 

Οι αρμοδιότητες του προηγουμένου άρθρου, εφόσον έχουν μεταβιβα- 
σθεί σε κατώτερα των Γενικών Γραμματέων όργανα (Γενικούς Διευθυ¬ 
ντές, Διευθυντές και γενικά Προϊσταμένους Υπηρεσιακών Μονάδων), 
με προηγούμενες πράξεις μας, παραμένουν στα όργανα αυτά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

Αριθ. 34753 (9) 

Ανασυγκρότηση Τεχνικού Συμβουλίου της Γενικής Γραμματείας Αθλη¬ 
τισμού 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής Γραμμα¬ 
τείας Αθλητισμού και των αρμοδιοτήτων αυτής». 

β) Του αρθ. 19 παρ. 3 του Ν. 1418/84 «Δημόσια έργα και ρύθμιση 
συναφών θεμάτων». 

γ) Του άρθρ. 24 παρ. 3 του Ν. 1558/85 «Κυβέρνηση και Κυβερνη¬ 
τικά Όργανα». 

δ) Του Π.Δ. 38α/87 «Όργανα που αποφασίζουν ή γνωμοδοτούν και 
ειδική ρύθμιση σε θέματα που εκτελούνται στη Γενική Γραμματεία 
Αθλητισμού και τα Ν.Π.Δ.Δ. που εποπτεύονται ή ελέγχονται από 
αυτή».. 

ε) Του Ν. 1232/82 «περί επαναφοράς σε ισχύ, τροποποίηση και συ¬ 
μπλήρωση των διατάξεων του Ν. 4352/64 και άλλες διατάξεις». 

2. Την αριθμ. Α 5257/26.4.82 απόφαση του Υπουργού Προεδρίας 
Κυβερνήσεως «περί αναμόρφωσης Συλλογικών οργάνων γνωμοδοτικής 
και αποφασιστικής αρμοδιότητας του Υπουργείου Προεδρίας Κυβερνή¬ 
σεως». 

3. Την αριθμ. Υ. 1504/4.9.91 κοινή απόφαση «περί ανάθεσης αρ¬ 
μοδιοτήτων στον Υφυπουργό Βασίλειο Παπαγεωργόπουλο». 

4. Το αριθμ. Δ 16α/09/594/Αφ/27.8.92 έγγραφο του Υπουρ¬ 
γείου ΠΕΧΩΔΕ/Γ.Γ.Δ.Ε., αποφασίζουμε: 

Την ανασυγκρότηση του Τεχνικού Συμβουλίου της Γενικής Γραμμα¬ 
τείας Αθλητισμού κατά το μέρος που αφορά τον αναπληρωτή του εκπρο¬ 
σώπου της Γ ενικής Γ ραμματείας Δημοσίων Έργων και ορίζουμε ανα¬ 
πληρωματικό μέλος τον Αθανάσιο Αγγελή, υπάλληλο του ΥΠΕΧΩΔΕ 
με βαθμό Α' του κλάδου ΠΕ Ηλεκτρολόγων-Μηχανολόγων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Σεπτεμβρίου 1992 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΠΑΠΑΓΕΩΡΓΟΠΟΥΛΟΣ 



ΕΦΗΜΕΡΟΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 4129.2/24/92 (10) 

Αύξηση οργανικών θέσεων του Προσωπικού Λ.Σ. 

ΟΟ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 9 του Νόμου 1801/88 (ΦΕΚ 171 Α') «Ρύθμιση θεμά¬ 
των προσωπικού του Λιμενικού Σώματος». 

β) Το αριθ. 547/1989 Π.Δ/γμα «Μετάταξη Λιμεναρχείου ΜΥΤΙ¬ 
ΛΗΝΗΣ, σε Κεντρικό Λιμεναρχείο» (ΦΕΚ 231Α'/10.10.89). 

γ) Τις διατάξεις του αριθ. 33 Κανονισμού «Κατανομή προσωπικού 
ΛΣ στις Λιμενικές Αρχές», που κυρώθηκε με την αριθμ. 145064/84/ 
24.2.84 απόφαση του Υπουργού Εμπορικής Ναυτιλίας» (ΦΕΚ 193 
Β'). 

δ) Την αριθ. 4129.2/91/26.3.91 απόφαση του Υπουργού Εμπορι¬ 
κής Ναυτιλίας (ΦΕΚ 227Β’/12.4.91) με την οποία κυρώθηκε ο αριθμ. 
43/1.2.91 Κανονισμός «Κατανομή προσωπικού ΛΣ στο Κεντρικό Λι¬ 
μεναρχείο ΜΥΤΙΛΗΝΗΣ». 

ε) Την αρ. Υ.1847/1078399/1182/0001/14.8.92 (ΦΕΚ 525/ 
Β'/92) απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών στον Υφυπουργό 
Οικονομικών», αποφασίζουμε: ' 

1. Οι οργανικές θέσεις του προσωπικού του Λιμενικού Σώματος αυ¬ 
ξάνονται ως ακολούθως: 

α) Των Αξιωματικών Γενικών Υπηρεσιών κατά δύο (2) από τις 
οποίες μία (1) Πλοιάρχου και μία (1) Πλωτάρχου. 

β) Των Υπαξιωματικών (Αρχ/τών - Επικ/στών - Κελ/στών) ενιαίες 
κατά πέντε (5) και 

γ) Των Λιμενοφυλάκων κατά τέσσερις (4). 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 10 Σεπτεμβρίου 1992 ν 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΚΩΝ. ΓΙΑΤΡΑΚΟΣ ΑΡΙΣΤ. Α. ΠΑΥΛΙΔΗΣ 



Αριθ. 3006/5/2-δ* (11) 

Χαρακτηρισμός του ηλεκτρονικού παιγνίου «ΚΙλΈΚΒΟΑΤ». 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντες υπόψη: 

1. Τις διατάξεις του άρθρου 1 του Β.Δ.29/71 «Περί κωδικοποιή- 
σεως σε ενιαίο κείμενο των ισχυουσών διατάξεων, περί τυχηρών καιμη 
παιγνίων» και 

2. Την υπ’ αριθ. 5 από 1.9.1992 Γνωμοδότηση του Γνωμοδοτικού 
Συμβουλίου Παιγνίων, αποφασίζουμε: 

Κατατάσσουμε το ηλεκτρονικό παίγνιο, «ΚΙΥΕΒ-ΒΟΑΤ» στην κατη¬ 
γορία των τυχηρών παιγνίων, γιατί το αποτέλεσμα, από τη διενέργεια 
του παιγνίου αυτού, εξαρτάται αποκλειστικά και μόνο από την τύχη και 
όχι από την τεχνική δεινότητα του παίχτη. 

Η παρούσα ισχύει από τη δημοσίευσή της στην Εφημερίδα της Κυ- 
βερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1992 

Ο ΥΠΟΥΡΓΟΣ 

ΘΕΟΔΩΡΟΣ ΑΝ ΑΓΝΩΣΤΟΠΟ ΥΛΟΣ 



Αριθ. 25244 (12) 

Σύσταση αμιγούς δημοτικής επιχείρησης με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΓΚΟΛΦ ΔΗΜΟΥ ΓΛΥΦΑΔΑΣ». . 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις των άρθρων 268, 270, 274 και 287 του ΔΚΚ (ΠΔ 
323/89). 

2. Τις διατάξεις του Π.Δ. 250/89 μεταβίβαση αρμοδιοτήτων του 
Υπουργού Εσωτερικών στους Νομάρχες. 


3. Τη με αρ. 25027/87 απόφαση του Υπουργού Εσωτερικών, που 
δημοσιεύτηκε στο ΦΕΚ 244/84 τεύχος Β'. 

4. Την αριθμ. 207/92 απόφαση του Δημοτικού Συμβουλίου Γλυφά¬ 
δας, αποφασίζουμε: 

1. Συστήνουμε ίδιο νομικό πρόσωπο με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΓΚΟΛΦ ΔΗΜΟΥ ΓΛΥΦΑΔΑΣ» και διακριτικό τίτλο 
«Δ Ε Γ Γ». 

2. Σκοπός της επιχείρησης είναι η οργάνωση, διοίκηση,, διαχείριση 
και εκμετάλλευση των εγκαταστάσεων Γκολφ Γλυφάδας και των συνα¬ 
φών εξυπηρετήσεων αυτού. 

3. Η επιχείρηση διοικείται από επταμελές (7) Διοικητικό Συμβούλιο, 
που τα μέλη του ορίζονται μαζί με τους αναπληρωτές τους από το Δημο¬ 
τικό Συμβούλιο. 

Τα μέλη του Διοικητικού Συμβουλίου αποτελούν τέσσερις (4) αιρετοί 
εκπρόσωποι του Δήμου Γλυφάδας, ένας (1) εκπρόσωπος κοινωνικού 
φορέα της περιοχής, ένας (1) δημότης ή κάτοικος του Δήμου Γλυφάδας 
που έχει πείρα ή γνώσεις σχετικές με το αντικείμενο της επιχείρησης και 
ένα (1) μέλος εκπρόσωπος των εργαζομένων, εφόσον ή επιχείρηση απα¬ 
σχολεί περισσότερους από είκοσι (20) εργαζόμενους. 

4. Η διάρκεια της επιχείρησης είναι πενήντα (50) χρόνια από τη δη¬ 
μοσίευση της απόφασης αυτής στην Εφημερίδα της Κυβέρνησης. 

5. Έδρα της επιχείρησης είναι ο Δήμος Γλυφάδας του Νομού Αττι¬ 
κής. 

6. Ο Δήμος Γλυφάδας διαθέτει στην επιχείρηση άνευ μισθώματος 
την οργάνωση, εκμετάλλευση, διοίκηση και διαχείριση των υπαρχου- 
σών εγκαταστάσεων ΓΚΟΛΦ Γλυφάδας μετά των λοιπών χώρων και 
κτιρίων συναφών εξυπηρετήσεων. 

7. Το κεφάλαιο που διαθέτει ο Δήμος Γλυφάδας στην Επιχείρηση εί¬ 
ναι είκοσι εκατομ. δρχ. (20.00.000) σε μετρητά, το οποίο θα καταβλη¬ 
θεί αμέσως μετά τη δημοσίευση του καταστατικού της επιχείρησης στο 
ΦΕΚ. 

8. Πόροι της Επιχείρησης είναι τα έσοδα από την εκμετάλλευση των 
εγκαταστάσεών της και γενικά από την άσκηση της δραστηριότητάς 
της, οι πρόσοδοι από την περιουσία της, δάνεια, κληρονομιές, εισφορές, 
δωρεές και λοιπές επιχορηγήσεις: 

9. Η επιχείρηση διαλύεται. 

ά) Με απόφαση του Δημοτικού Συμβουλίου που λαμβάνεται με την 
απόλυτη πλειοψηφία των μελών του και απόφαση του Υπουργού Εσω¬ 
τερικών. 

β) ’Οταν λήξει χωρίς να παραταθεί η διάρκεια της επιχείρησης και 

γ) Σε περίπτωση πτώχευσης της Επιχείρησης. 

Εκτός από την περίπτωση της πτώχευσης η εκκαθάριση γίνεται από 
εκκαθαριστές που ορίζονται από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέρχεται στο Δήμο Γλυφάδας. 

10. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της επι¬ 
χείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ/τος 323/89 και την με αριθμ. 25027/ 
9.4.84 απόφαση του Υπουργού Εσωτερικών που δημοσιεύτηκε στο 
ΦΕΚ 244/19.4.84 τεύχος Β’. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 8 Σεπτεμβρίου 1992 

Ο Νομάρχης 
ΠΑΝ. ΓΥΦΤΟΥΛΑΣ 

-Φ—- 

Αριθ. ΕΡ 1449 ” (13) 

Αναπροσαρμογή της εφ’ άπαξ αποζημίωσης των Φορτ/τών ΚΑΦ Λιμέ¬ 
νων Χανιών - Σούδας. 

Ο ΝΟΜΑΡΧΗΣ ΧΑΝΙΩΝ 

Σύμφωνα με: 

1. Τις διατάξεις του Π.Δ. 369/89 «Οργάνωση των Υπηρεσιών Ερ¬ 
γασίας των Νομαρχιών». 

2. Τις διατάξεις του άρθρου 19 παρ. 2 του ισχύοντος κανονισμού 
ΚΑΦ Λιμένων Χανιών - Σούδας που εγκρίθηκε με την 124421/ 
716/69 αποφ. Υπ. Εργασίας (ΦΕΚ 350 τΒ’ 1969 και όπως τελευταία 
τροποποιήθηκε με την ΕΡ 1616/28.8.90 απόφ. Νομάρχη Χανιών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Το πρακτικό αριθ. 731/7.4.1992 του ΚΑΦ Λιμένων Χανιών - 
Σούδας με το οποίο προτείνεται η αναπροσαρμογή της εφ’ άπαξ αποζη¬ 
μίωσης στους Λιμενεργάτες που αποχωρούν από το επάγγελμα δια 
τους εις αυτό αναφερόμενους λόγους. 

4. Το υπ’ αριθ. 13212/9.6.1992 έγγραφο του Υπουργείου Εργα¬ 
σίας με το οποίο εγκρίνεται η αύξηση της εφ’ άπαξ αποζημίωσης, απο¬ 
φασίζουμε: 

Τροποποιούμε την παρ. 2 του άρθρου 19 του ιαχύοντος κανονισμού 
λειτουργίας Διοικήσεως Παροχών του ΚΑΦ Λιμένων Χανιών - Σούδας 
και αυξάνουμε την εφ’ άπαξ αποζημίωση που ισχύει σήμερα ως εξής: 

1. Για τα 10 πρώτα έτη συμμετοχής στο ΚΑΦ θα χορηγείται στο 
ποσό των 324.000 δρχ. 

2. Από το 11ο έως το 20ό έτος συμμετοχής θα χορηγείται το ποσό 
των 42.600 δρχ. κατ’ έτος. 

3. Από το 2 Ιο έτος και ως το 30ό έτος συμμετοχής θα χορηγείται το 
ποσό των 57.000 δρχ. κατ’ έτος. - 

4. Από το 31ο έτος έως και το 35ο συμμετοχής θα χορηγείται το 
ποσό των - 0 - δρχ. κατ’ έτος. 


Το ανώτατο όριο σε καμμία περίπτωση δεν θα υπερβαίνει το ποσό 
των 1.326.000 δρχ. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Χανιά, 21 Αυγούστου 1992 

Ο Νομάρχης 
ΑΝΤ. ΓΡΗΓΟΡΑΚΗΣ 

. ♦ · - 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στην Φ. 22702/6381/3.4.1992 απόφαση Υπουργού Εσωτερικών 
για επανάκτηση Ελληνικής Ιθαγένειας που δημοσιεύθηκε στο ΦΕΚ 
268/17.6.1992 (τ.Β') διορθώνεται επώνυμο με αύξ. αριθ. 7 από το 
εσφαλμένο ΓΕΩΡΓΟΠΟΥΛΟΣ στο ορθό ΓΕΩΡΓΑΚΟΠΟΥΛΟΣ. 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



